Misol-Ha ur-jauzia

Misol-Ha ur-jauzia () Mexiko hego-ekialdeko Chiapas estatuan dagoen ur-jauzi bat da, Salto de Agua izeneko udalerrian, Palenquetik 20 kilometro hegoaldera.

Chʼol hizkuntzatik datorkio izena eta "urezko erratza" esan nahi du.

 Deskribapena 
Misol-Ha ibaiak egiten duen 35 metrotako jauzia da. Azpian putzu ia zirkularra du, oihan tropikalaz inguratuta. Urak kolore urdin-berde garbia du, dituen mineral kopuru handiek eraginda. Ur-jauziaren atzekaldean 20 metroko sakonera duen leize bat dago, horrela ur-jauziaren atzetik pasa daiteke oinez.

 Turismoa 
Tokiko biztanleek parke turistikoa eratuta dute, jatetxea eta lo egiteko txabola politekin. Uretan igeri egin daiteke.

Inguruko oihana esploratzeko abiapuntua ere bada, Palenque eta Tonináko eremu arkeologikoak eta Agua Azul ur-jauzi ikusgarriak.

 Egungo kulturan 
1987ko Predator filma Palenqueko oihanean errodatu zen eta Misol-Ha ur-jauzia ere agertzen da.

 Iruditegia 

 Erreferentziak 

 Kanpo estekak 

Kategoria:Mexikoko ur-jauziak
Kategoria:Chiapasko geografia